Party mense dink die Bybel is ’n boek met reëls, wat vir
jou sê wat jy moet doen en wat jy nie mag doen nie. Die
Bybel het ’n paar reëls in. Dit wys jou die beste manier
hoe die lewe werk. Maar die Bybel gaan nie net oor jou en
wat jy moet doen nie. Dit gaan oor God en wat Hy gedoen
Ander mense dink die Bybel is ’n boek met helde wat vir
jou van mense vertel soos wie jy moet probeer wees. Die
Bybel het ’n paar helde in, maar (soos wat jy sommer gou
sal sien) die meeste mense in die Bybel is glad nie helde
nie. Hulle maak groot foute (soms aspris). Hulle raak
bang en hardloop weg. Soms is hulle sommer net gemeen.
Nee, die Bybel is nie ’n boek met reëls of ’n boek met helde
nie. Die Bybel is eintlik ’n Storie. Dit is ’n storie vol avon-
tuur, met ’n jong Held wat van ’n baie ver land af kom om
sy verlore skat terug te kry. Dit is ’n liefdesverhaal van ’n
dapper Prins wat sy paleis agterlaat, sy troon – alles – om
die een te red vir wie Hy lief is. Dit is soos die wonderlikste
sprokiesverhaal wat waar geword het in die regte lewe!
Die heel beste ding van hierdie Storie is dat dit waar is.
Daar is baie stories in die Bybel, maar al die stories vertel
saam een Groot Storie. Die Storie van hoe lief God vir sy
kinders is en hoe Hy kom om hulle te red.
Dit vat die hele Bybel om hierdie Storie te vertel. En in
die middel van die Storie is daar ’n baba. Elke storie in die
Bybel fluister sy Naam. Hy is soos die verlore stukkie in ’n
legkaart – dié stukkie wat al die ander stukkies laat pas en
skielik kan jy die mooiste prentjie sien.
En hierdie baba is nie ’n gewone baba nie. Dit is die Kind
van wie alles sal afhang. Dit is die Kind wat eendag sal ...
You're reviewing: My Jesus-Storiebybel (Hardeband)
K Botha wrote:
"Ek kan nie wag om hierdie Kinderbybel saam met my kleingoed deur te werk nie. Ek het by meer as een vriendin gehoor dis 'n besonderse boek wat regtig tot kinders spreek en nie sommer net nÃ³g 'n stel stories is nie. Ons sien baie uit na Jesus se storie!" - Posted on 10/31/13
Christine du Toit wrote:
"As ek een Kinderbybel vir my kinders moet kies, sal dit hierdie een wees. Dit vat die essensie van die Bybel vas in eenvoudige taal, en die illustrasies is pragtig." - Posted on 10/31/13
L Liebenberg wrote:
"Vreeslike oulike Bybel. My kinders geniet dit en ek geniet dit om die stories vir hulle voor te lees. " - Posted on 10/31/13